
Ministru kabineta sēdes protokollēmums

Rīkojuma projekts "Ministru kabineta rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"""

· 1. Pieņemt iesniegto rīkojuma projektu.
· 2. Atbalstīt, ka Izglītības un zinātnes ministrijas esošo budžeta līdzekļu ietvaros 2022.gadā tiek veikta apropriācijas pārdale no budžeta apakšprogrammas 01.08.00. "Vispārējās izglītības atbalsta pasākumi" 3 310 euro apmērā uz apakšprogrammu 01.05.00. "Dotācija privātajām mācību iestādēm", lai nodrošinātu pedagogu darba samaksu 2022.gadā un turpmāk, ņemot vērā pedagogu minimālās algas likmes palielināšanu līdz 900 EUR un pirmsskolas pedagogu minimālās algas likmes palielināšanu līdz 970 EUR ar 2022.gada 1.septembri, izmaiņu Ministru kabineta noteikumos "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (22-TA-352) īstenošanu ar 2022. gada septembri un izglītojamo skaita uz 2022.gada 1.septembri izmaiņu ietekmi.
· 3. Jautājums par papildu valsts budžeta līdzekļu piešķiršanu 17 084 620 EUR apmērā 2023.gadā un 12 777 324 EUR apmērā 2024.gadā turpmāk ik gadu, lai nodrošinātu pedagogu darba samaksu, ņemot vērā pedagogu minimālās algas likmes palielināšanu līdz 900 EUR un pirmsskolas pedagogu minimālās algas likmes palielināšanu līdz 970 EUR ar 2022.gada 1.septembri, izmaiņu Ministru kabineta noteikumos "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs" (22-TA-352) īstenošanu ar 2022. gada septembri un izglītojamo skaita uz 2022.gada 1.septembri izmaiņu ietekmi (tai skaitā 4 307 296 EUR par Ukrainas civiliedzīvotājiem, kuri uz 2022. gada 1. septembri ir reģistrēti Valsts izglītības informācijas sistēmā ar apakšstatusu "Ukrainas civiliedzīvotājs" un turpina izglītības ieguvi arī pēc 2022. gada 1. septembra par periodu līdz 2023.gada 31.augustam), skatāms Ministru kabinetā vidēja termiņa budžeta ietvara likumprojekta un gadskārtējā valsts budžeta likumprojekta sagatavošanas un izskatīšanas procesā.
· 4. Ja mainās izglītojamo skaits uz 2023. gada 1. septembri, Izglītības un zinātnes ministrijai pēc 2023. gada 5. septembra sagatavot priekšlikumus par līdzekļu avotiem nepieciešamā finansējuma nodrošināšanai, izvērtējot arī citu Izglītības un zinātnes ministrijas budžeta programmu/apakšprogrammu izpildi, tai skaitā budžeta resora "62. Mērķdotācijas pašvaldībām" izpildi.
· 5. Valsts kancelejai sagatavot rīkojuma projektu parakstīšanai.

